ᱢᱚᱫᱷᱩᱵᱚᱱᱤ ᱦᱚᱱᱚᱛ

ᱢᱚᱫᱷᱩᱵᱚᱱᱤ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮ-ᱜᱮ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ ᱟᱨ ᱢᱟᱫᱷᱩᱵᱟᱱᱤ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱠᱟᱱᱟ ᱾ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱫᱚ ᱫᱟᱨᱵᱷᱟᱝᱜᱟ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱜᱮ ᱞᱮᱠᱷᱟ ᱜᱩᱴ ᱓,᱕᱐᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾

ᱱᱟᱜᱟᱢ
ᱢᱚᱫᱷᱩᱵᱚᱱᱤ ᱫᱚ ᱑᱙᱗᱒ ᱥᱮᱨᱢᱟ ᱢᱤᱫ ᱴᱟᱝ ᱦᱚᱱᱚᱛ ᱢᱮᱱ ᱛᱮ ᱛᱮᱭᱟᱨ ᱦᱩᱭ ᱟᱠᱟᱱᱟ, ᱛᱤᱱ ᱨᱮ ᱫᱟᱨᱵᱷᱟᱝᱜᱟ ᱠᱚ ᱵᱮᱱᱟᱣ ᱟᱹᱨᱩ ᱞᱮᱫᱟ᱾ ᱱᱚᱣᱟ ᱯᱟᱹᱛᱤᱭᱟᱹᱣ ᱢᱮᱱᱟᱜᱼᱟ ᱡᱮ ᱵᱟᱞᱤᱭᱟᱨᱟᱡᱽ ᱜᱟᱲ, ᱚᱠᱟ ᱢᱤᱫ ᱴᱟᱝ ᱯᱩᱨᱟ ᱛᱚᱛᱣᱚ ᱴᱷᱟᱹᱭ ᱠᱟᱱ, ᱚᱱᱟ ᱜᱮ ᱱᱟᱦᱟᱜ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱠᱟᱱᱟ ᱾ ᱚᱠᱟ ᱫᱚ ᱥᱮᱫᱟᱭ ᱢᱤᱛᱷᱤᱞᱟ ᱨᱟᱡᱚᱥᱴᱤ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ ᱾


ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟᱹ ᱢᱩᱫᱽ ᱨᱮ । ᱱᱚᱣᱟ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ । ᱢᱮᱱᱠᱷᱟᱱ ᱠᱚᱭᱮᱠ ᱥᱮᱨᱢᱟ ᱢᱟᱬᱟᱝ ᱠᱷᱚᱱ ᱱᱟᱥᱮ ᱵᱚᱱᱚᱫᱚᱞ ᱦᱮᱡ ᱟᱠᱟᱱᱟ ᱾ ᱢᱚᱫᱷᱩᱵᱚᱱᱤ ᱱᱟᱦᱟᱜ ᱫᱚ ᱟᱹᱨᱩ ᱯᱷᱮᱨᱟᱣ ᱧᱚᱜ ᱟᱠᱟᱱᱟ, ᱱᱟᱝᱜᱽᱨᱟᱦᱟ ᱦᱩᱭᱩᱜ ᱥᱮᱡ ᱢᱚᱦᱱᱰᱟ ᱣᱟᱠᱟᱱᱟ ᱾

ᱦᱩᱱᱟᱹᱨ
ᱢᱚᱫᱷᱩᱵᱚᱱᱤ ᱦᱩᱱᱟᱹᱨ ᱟᱨᱵᱟᱝ ᱢᱚᱫᱷᱩᱵᱚᱱᱤ ᱪᱤᱛᱟᱹᱨ ᱫᱚ ᱥᱮᱨᱣᱟ ᱞᱮᱠᱟ ᱛᱮ ᱟᱭᱢᱟ ᱜᱟᱛᱟᱠ ᱨᱮᱱ ᱢᱟᱹᱭᱡᱤᱣ ᱠᱚᱠᱚ ᱵᱮᱱᱟᱣᱟ, ᱥᱤᱧᱚᱛ ᱟᱨ ᱱᱮᱯᱟᱞ ᱨᱮᱭᱟᱜ ᱢᱤᱛᱷᱤᱞᱟ ᱴᱚᱴᱷᱟ ᱨᱮ᱾ ᱱᱚᱣᱟ ᱫᱚ ᱟᱥᱚᱠᱟᱭ ᱛᱮ ᱵᱤᱦᱟᱨ ᱨᱮᱭᱟᱜ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱨᱮ ᱢᱤᱛᱷᱤᱞᱟ ᱴᱚᱴᱷᱟ ᱠᱷᱚᱱ ᱚᱢᱚᱱ ᱟᱠᱟᱱᱟ,  ᱟᱨ ᱚᱱᱟ ᱛᱮ ᱜᱮ ᱢᱤᱛᱷᱤᱞᱟ ᱪᱤᱛᱟᱹᱨ ᱟᱨᱵᱟᱝ ᱢᱚᱫᱷᱩᱵᱚᱱᱤ ᱦᱩᱱᱟᱹᱨ ᱢᱮᱱ ᱛᱮ ᱱᱟᱢ ᱰᱟᱠ ᱜᱮᱭᱟ ᱾ ᱢᱟᱫᱷᱩᱵᱟᱱᱤ ᱫᱚ ᱟᱨᱦᱚ ᱪᱤᱛᱟᱹᱨ ᱯᱟᱥᱱᱟᱣ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱢᱮᱱ ᱛᱮ ᱦᱚ ᱵᱤᱠᱟᱹᱣ ᱟᱠᱟᱱᱟ ᱾ ᱱᱚᱣᱟ ᱦᱩᱱᱟᱹᱨ ᱫᱚ ᱦᱩᱭᱩᱜ ᱠᱟᱱᱟ ᱵᱷᱤᱛ ᱨᱮ ᱟᱠᱟ ᱪᱤᱛᱟᱹᱨ, ᱚᱠᱟ ᱱᱚᱣᱟ ᱴᱚᱴᱷᱟ ᱨᱮ ᱡᱚ ᱵᱮᱱᱟᱣᱮᱫ ᱠᱟᱱ ᱾ ᱱᱚᱣᱟ ᱪᱤᱛᱟᱹᱨ ᱵᱮᱱᱟᱣ ᱜᱮ ᱱᱟᱦᱟᱜ ᱫᱚ ᱩᱛᱱᱟᱹᱣ ᱧᱚᱜᱮᱱ ᱛᱮ ᱦᱚᱲ ᱠᱚ ᱠᱟᱜᱚᱡᱽ ᱟᱨ ᱠᱮᱱᱵᱷᱟᱥ ᱨᱮ ᱠᱚ ᱵᱮᱱᱟᱣ ᱮᱫᱟ, ᱢᱚᱫᱷᱩᱵᱚᱱᱤ ᱨᱮᱭᱟᱜ ᱟᱹᱛᱩ - ᱰᱤᱦᱟᱹᱴ ᱠᱚ ᱨᱮ ᱠᱷᱚᱱ ᱚᱢᱚᱱ ᱟᱠᱟᱱ ᱾  ᱱᱚᱣᱟ ᱪᱤᱛᱟᱹᱨ ᱵᱮᱱᱟᱣ ᱦᱩᱱᱟᱹᱨ ᱱᱟᱦᱟᱜ ᱩᱛᱱᱟᱹᱣᱮᱱ ᱛᱮ ᱢᱤᱛᱷᱤᱞᱟ ᱟᱨᱴ ᱢᱮᱱ ᱛᱮ ᱜᱚᱴᱟ ᱫᱩᱱᱤᱭᱟᱹ ᱵᱤᱠᱟᱹᱣ ᱟᱠᱟᱱᱟ ᱾
Carolyn Brown Heinz, 2006, "Documenting the Image in Mithila Art," Visual Anthropology Review, Vol. 22, Issue 2, pp. 5-33

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website


ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱫᱚᱨᱵᱷᱚᱝᱜᱟ ᱠᱷᱚᱸᱰ